Document ID: 32008D0224

DECIZIA CONSILIULUI
din 18 februarie 2008
privind încheierea de protocoale de modificare a acordurilor privind anumite aspecte ale serviciilor aeriene între Comunitatea Europeană și, respectiv, Guvernul Georgiei, Republica Libaneză, Republica Maldive, Republica Moldova, Guvernul Republicii Singapore și Republica Orientală a Uruguayului pentru a lua în considerare aderarea la Uniunea Europeană a Republicii Bulgaria și a României
(2008/224/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
având în vedere Actul de aderare din 2005, în special articolul 6 alineatul (2),
având în vedere propunerea Comisiei,
având în vedere avizul Parlamentului European (1),
întrucât:
(1)
Republica Bulgaria și România au semnat fiecare câte un acord bilateral privind serviciile aeriene cu Georgia, la 19 ianuarie 1995 și, respectiv, la 26 martie 1996.
(2)
Acordul dintre Comunitatea Europeană și Guvernul Georgiei privind anumite aspecte ale serviciilor aeriene (2) a fost semnat la Bruxelles la 3 mai 2006.
(3)
Republica Bulgaria și România au semnat fiecare câte un acord bilateral privind serviciile aeriene cu Republica Libaneză, la 17 februarie 1967 și, respectiv, la 25 februarie 1967.
(4)
Acordul dintre Comunitatea Europeană și Republica Libaneză privind anumite aspecte ale serviciilor aeriene (3) a fost semnat la Beirut la 7 iulie 2006.
(5)
Republica Bulgaria a semnat un acord bilateral privind serviciile aeriene cu Republica Maldive, la 13 august 2006, la Male.
(6)
Acordul dintre Comunitatea Europeană și Republica Maldive privind anumite aspecte ale serviciilor aeriene (4) a fost semnat la Bruxelles, la 21 septembrie 2006.
(7)
Republica Bulgaria și România au semnat fiecare câte un acord bilateral privind serviciile aeriene cu Republica Moldova, la 17 aprilie 1996 și, respectiv, la 28 iunie 1993.
(8)
Acordul dintre Comunitatea Europeană și Republica Moldova privind anumite aspecte ale serviciilor aeriene (5) a fost semnat la Bruxelles, la 11 aprilie 2006.
(9)
Republica Bulgaria și România au semnat fiecare câte un acord bilateral privind serviciile aeriene cu Republica Singapore, la 28 noiembrie 1969 și, respectiv, la 11 ianuarie 1978.
(10)
Acordul dintre Comunitatea Europeană și Guvernul Republicii Singapore privind anumite aspecte ale serviciilor aeriene (6) a fost semnat la Luxemburg, la 9 iunie 2006.
(11)
România a semnat un acord bilateral privind serviciile aeriene cu Republica Orientală a Uruguayului, la 31 mai 1996, la București.
(12)
Acordul dintre Comunitatea Europeană și Republica Orientală a Uruguayului privind anumite aspecte ale serviciilor aeriene (7) a fost semnat la Montevideo, la 3 noiembrie 2006.
(13)
Tratatul de aderare din 2005 a fost semnat la Luxemburg, la 25 aprilie 2005, și a intrat în vigoare la 1 ianuarie 2007.
(14)
Este necesară încheierea unui protocol de modificare a anexelor I și II la fiecare dintre acordurile menționate anterior, încheiate între Comunitatea Europeană și statele respective, pentru a fi luată în considerare aderarea celor două noi state membre.
(15)
Negocierile se bazează pe mandatul de negociere acordat Comisiei de către Consiliu la 5 iunie 2003.
(16)
În consecință, protocoalele ar trebui încheiate în numele Comunității,
DECIDE:
Articolul 1
Prin prezenta decizie se aprobă următoarele protocoale în numele Comunității:
-
Protocolul de modificare a Acordului dintre Comunitatea Europeană și Guvernul Republicii Georgia privind anumite aspecte ale serviciilor aeriene;
-
Protocolul de modificare a Acordului dintre Comunitatea Europeană și Republica Libaneză privind anumite aspecte ale serviciilor aeriene;
-
Protocolul de modificare a Acordului dintre Comunitatea Europeană și Republica Maldive privind anumite aspecte ale serviciilor aeriene;
-
Protocolul de modificare a Acordului dintre Comunitatea Europeană și Republica Moldova privind anumite aspecte ale serviciilor aeriene;
-
Protocolul de modificare a Acordului dintre Comunitatea Europeană și Guvernul Republicii Singapore privind anumite aspecte ale serviciilor aeriene;
-
Protocolul de modificare a Acordului dintre Comunitatea Europeană și Republica Orientală a Uruguayului privind anumite aspecte ale serviciilor aeriene.
Textul protocoalelor se anexează la prezenta decizie.
Articolul 2
Președintele Consiliului depune, în numele Comunității, notificarea prevăzută la articolul 3 din fiecare dintre protocoale.
Adoptată la Bruxelles, 18 februarie 2008.

Labels: 8
18
15
5